Komisijos ataskaita Europos Parlamentui ir Tarybai dėl EŽŪOGF Garantijų skyriaus išlaidų - Išankstinio perspėjimo sistema Nr. 7/2005 /* SEK/2005/1091 galutinis */





[pic] | EUROPOS BENDRIJŲ KOMISIJA | Briuselis, 2005.9.6 SEK(2005) 1091 galutinis KOMISIJOS ATASKAITA EUROPOS PARLAMENTUI IR TARYBAI dėl EŽŪOGF Garantijų skyriaus išlaidų Išankstinio perspėjimo sistema Nr. 7/2005 TURINYS 1. ĮVADAS 3 2. PASTABOS DėL 2005 M. BIUDžETO VYKDYMO 3 3. IšVADOS 5 1. ĮVADAS 1 priede pateikiamas 2004 m. spalio 16 d.–2005 m. gegužės 31 d. laikotarpio faktinis biudžeto vykdymas, kuris lyginamas su išlaidų metmenimis, nubrėžtais pagal rodiklį, nustatytą remiantis 2000 m. rugsėjo 26 d. Tarybos reglamento (EB) Nr. 2040/2000 dėl biudžeto vykdymo tvarkos[1] nuostatomis. 2. PASTABOS DėL 2005 M. BIUDžETO VYKDYMO Toliau pateikiamas trumpas komentaras apie reikšmingiausius skirtumus tarp faktinio ir rodikliu numatyto 2005 m. biudžeto vykdymo lygio įvairiems sektoriams (Pastaba: skliausteliuose pateikiamas faktinis vykdymo lygis: (+) viršytas, (–) nepasiektas). 2.1. Monetariniai veiksniai Dolerio ir euro kurso santykis Per minėtą laikotarpį patirtose išlaidose atsispindi dolerio ir euro kurso santykio kitimas. Dolerio kurso kitimo tendencijos lemia didelę dalį eksporto gražinamųjų išmokų už žemės ūkio produktus, ypač už grūdus ir cukrų, bei tam tikrą valstybių vidaus pagalbą, pavyzdžiui, medvilnei. Biudžeto valdymo institucijos priimtas biudžetas buvo grindžiamas asignavimais, kurių buvo prašoma pagal 2005 m. PBP, parengtu remiantis vidutiniu euro kursu 1 EUR = 1,25 USD. Reikėtų pažymėti, kad 2004 m. rugpjūčio 1 d.–2005 m. gegužės 31 d. vidutinis dolerio kursas apytiksliai buvo 1 EUR = 1,28 USD, t. y. maždaug 2% aukštesnis už kursą, kuriuo remtasi rengiant 2005 m. biudžetą. 2.2. 1a išlaidų kategorija – Rinkos veiksniai 2.2.1. Rinkos priemonės grūdams (+67,7 mln. EUR) Komisijos požiūris nesiskiria nuo praėjusio mėnesio ataskaitoje (IPS ataskaita nr. 6/2005) išdėstyto požiūrio. Konkrečiai Komisija toliau tikisi žymiai didesnių nei šiam sektoriui numatyta asignavimų panaudojimo dėl viešajam saugojimui skirtų grūdų kiekių padidėjimo po itin gausaus 2004–2005 m. derliaus. 2.2.2. Tiesioginės išmokos už pasėlius (+306 mln. EUR) Kaip nurodyta IPS ataskaitoje nr. 6/2005, Komisija tebemano, kad dabartinis šio sektoriaus didesnis nei numatyta asignavimų panaudojimo lygis lyginant su rodiklio lygiu neatspindi galimo metų rezultato. Atlikusi valstybėms narėms numatytų mokėjimų tyrimą, paremtą jų pranešimais apie parametrus, kuriais grindžiamas šios tvarkos įgyvendinimas, Komisija apskaičiavo, kad iki šių biudžetinių metų pabaigos bus panaudota maždaug 200 milijonų eurų daugiau nei numatyta asignavimų 2005 m. biudžete. 2.2.3. Cukrus (– 163,1 mln. EUR) Lyginant su rodiklio lygiu, šiuo metu asignavimai šiame sektoriuje panaudojami mažiau dėl šiais biudžetiniais metais lėtesnio nei ankstesniais metais eksporto grąžinamųjų išmokų išmokėjimo tempo. Didelių į viešąjį saugojimą patenkančių cukraus kiekių, kurie šios ataskaitos rašymo metu sudaro apytiksliai 400 000 t, poveikis dar neatsispindi šio sektoriaus išlaidose. Visos šio sektoriaus išlaidos priklausys nuo cukraus kiekių, kurie išliks sandėliuose biudžetinių metų pabaigoje. 2.2.4. Alyvuogių aliejus (– 6,1mln. EUR) Komisija priėmė sprendimą dėl pagalbos alyvuogių aliejaus gamybai galutinės normos. Su jomis susijusios išlaidos beveik prilygs 2005 m. biudžeto asignavimų lygiui. 2.2.5. Tekstilės augalai (+ 97,3 mln. EUR) Šiame sektoriuje Komisija taip pat priėmė sprendimą dėl pagalbos už medvilnę galutinės normos. Išlaidos už medvilnę bus maždaug 67 milijonais eurų didesnės nei 2005 m. biudžete šiai priemonei numatyta suma. 2.2.6. Horizontalaus pobūdžio tiesioginė pagalba (+56,8 mln. EUR) Kaip nurodyta IPS ataskaitoje nr. 6/2005, asignavimų, skirtų supaprastintai išmokų už plotą schemai (SIPS), kuriai priklauso aštuonios iš dešimties naujųjų narių, bus panaudota daugiau nei numatyta. Šio didesnio panaudojimo priežastis yra dvigubo kurso poveikis, atsirandantis dėl to, kad bendros valiutos erdvei nepriklausančios valstybės narės pagalbą išmoka nacionaline valiuta. 2.2.7. Pienas ir pieno produktai (– 441 mln. EUR) Komisija numato, kad nuo šio vasario mėnesio rodiklio rodoma mažesnio asignavimų panaudojimo tendencija šiame sektoriuje išliks iki biudžetinių metų pabaigos ir kad jos dabartinis lygis gali padvigubėti, jei šiame sektoriuje išsilaikys esamos palankios vidaus ir išorės rinkos sąlygos. Šios sąlygos leido Komisijai sumažinti eksporto grąžinamųjų išmokų normų lygį bei vidaus rinkos pagalbos normas skirtingiems šio sektoriaus produktams lyginant su 2005 m. biudžete numatytais lygiais, dėl to atsirado minėtas mažesnis panaudojimas. 2.2.8. Galvijiena (+ 340,3 mln. EUR) Komisija pritaria didesniam nei numatyta asignavimų panaudojimui, kurį pradeda atspindėti rodiklis šiame sektoriuje, ir mano, kad jis tęsis iki biudžetinių metų pabaigos, jeigu pagal turimus duomenis valstybės narės išmokės visas 2004 m. priemokas už gyvulius. 2.2.9. Sąskaitų patikrinimas ir patvirtinimas (– 500 mln. EUR) Kaip nurodyta IPS ataskaitoje Nr. 6/2005, tikimasi, kad iki biudžetinių metų pabaigos, atlikus sąskaitų patikrinimo ir patvirtinimo procedūrą, iš valstybių narių atgautos sumos padidės maždaug iki 170 milijonų eurų. 2.3. 1b išlaidų kategorija – Kaimo plėtra (+ 71,9 mln. EUR) Įsipareigoti asignavimai kaimo plėtrai (ES-15) ir pereinamojo laikotarpio priemonei, skirtai naujosioms valstybėms narėms, buvo nustatyti ties viršutine šios išlaidų kategorijos riba. Nuo 2005 m. balandžio mėn. biudžeto asignavimai įsipareigojimams buvo skirti pereinamajai priemonei, kuri įgyvendinama remiantis diferencijuotais asignavimais. Tuo pat metu buvo išmokėta 920,3 milijonų eurų, panaudojant turimus mokėjimo asignavimus, kuriuos sudarė 1 369,4 milijonų eurų. Todėl dabartinį didesnį nei numatyta panaudojimą sudaro EŽŪOGF Garantijų skyriaus įsipareigoti asignavimai kaimo plėtrai. Nustačius šiems asignavimams aukščiausią ribą, dabartinis didesnis nei numatyta asignavimų panaudojimas yra laikinas ir iki šių biudžetinių metų pabaigos šioje išlaidų kategorijoje toks didesnis panaudojimas negali atsirasti. 3. IšVADOS 1a išlaidų kategorijoje asignavimų panaudojimas valstybių narių išlaidoms nuo 2004 m. spalio 16 d. iki 2005 m. gegužės 31 d. sudarė 36 774,1 mln. EUR, t.y. 85,8% turimų asignavimų. Šio laikotarpio biudžeto didesnis nei numatyta asignavimų panaudojimas, lyginant su rodikliu, sudarė maždaug 261,4 mln. eurų. Šis didesnis nei numatytas panaudojimas iš esmės gali būti priskirtas augalinių produktų sektoriui, o gyvūninės kilmės produktų sektoriuje matomas mažesnis biudžeto asignavimų panaudojimas. Šiuo metu Komisija mano, kad ir augalinių produktų sektoriuje (itin didelis asignavimų panaudojimas), ir gyvūninės kilmės produktų sektoriuje (mažesnis asignavimų panaudojimas) rodiklio rodomos tendencijos išsilaikys iki šių biudžetinių metų pabaigos. 1b išlaidų kategorijoje asignavimų panaudojimas valstybių narių išlaidoms nuo 2004 m. spalio 16 d. iki 2005 m. gegužės 31 d. sudarė 3 506,4 mln. EUR, t.y. 51,3% turimų asignavimų. Šiuo metu Komisija tikisi, kad šio sektoriaus asignavimai bus panaudoti taip, kaip numatyta 2005 m. biudžete. [pic] [1] OL L 244, 2000 9 29, p. 27.